CELEX: 32022R0047
Language: et
Date: 2022-01-13 00:00:00
Title: Komisjoni rakendusmäärus (EL) 2022/47, 13. jaanuar 2022, millega lubatakse vastavalt Euroopa Parlamendi ja nõukogu määrusele (EL) 2015/2283 lasta kolmandast riigist pärit traditsioonilise toiduna turule kohviliikide Coffea arabica L. ja/või Coffea canephora Pierre ex A. Froehner kuivatatud marjade viljaliha ja sellest saadud tõmmist ning muudetakse komisjoni rakendusmäärust (EL) 2017/2470 (EMPs kohaldatav tekst)

14.1.2022   
               
               
                  ET
               
               
                  Euroopa Liidu Teataja
               
               
                  L 9/29
               
            
         KOMISJONI RAKENDUSMÄÄRUS (EL) 2022/47,
         13. jaanuar 2022,
         millega lubatakse vastavalt Euroopa Parlamendi ja nõukogu määrusele (EL) 2015/2283 lasta kolmandast riigist pärit traditsioonilise toiduna turule kohviliikide Coffea arabica L. ja/või Coffea canephora Pierre ex A. Froehner kuivatatud marjade viljaliha ja sellest saadud tõmmist ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artikli 15 lõiget 4,
         ning arvestades järgmist:
         
                     (1)
                  
                  
                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu. Kolmandast riigist pärit traditsiooniline toit on määruse (EL) 2015/2283 artikli 3 lõike 2 punktis c määratletud uuendtoit.
                  
               
                     (2)
                  
                  
                     Komisjoni rakendusmääruses (EL) 2017/2468 (2) on sätestatud kolmandast riigist pärit traditsioonilise toiduga seotud haldus- ja teadusnõuded.
                  
               
                     (3)
                  
                  
                     Vastavalt määruse (EL) 2015/2283 artiklile 8 kehtestati komisjoni rakendusmäärusega (EL) 2017/2470 (3) liidus lubatud uuendtoitude loetelu.
                  
               
                     (4)
                  
                  
                     Määruse (EL) 2015/2283 artikli 15 lõike 4 kohaselt peab komisjon tegema otsuse kolmandast riigist pärit traditsioonilise toidu lubamise ja liidu turule laskmise kohta.
                  
               
                     (5)
                  
                  
                     6. mail 2020 esitas ettevõtja Societé de Produits Nestlé SA (edaspidi „taotleja“) komisjonile määruse (EL) 2015/2283 artikli 14 kohaselt teatise, et ta kavatseb tuua kolmandast riigist pärit traditsioonilise toiduna liidu turule kohviliikide Coffea arabica L. ja/või Coffea canephora Pierre ex A. Froehner kuivatatud marjade viljaliha ja sellest saadud tõmmist. Taotleja soovis, et Coffea arabica L. ja/või Coffea canephora Pierre ex A. Froehner kuivatatud marjade viljaliha ja sellest saadud tõmmist saaks kasutada koostisosana üldelanikkonnale mõeldud tõmmistes (sealhulgas valmisjookides) ja maitsestatud jookides.
                  
               
                     (6)
                  
                  
                     Ettevõtja Luigi Lavazza SpA (edaspidi „taotleja“) esitas 13. novembril 2020 komisjonile määruse (EL) 2015/2283 artikli 14 kohaselt teatise, et ta kavatseb tuua kolmandast riigist pärit traditsioonilise toiduna liidu turule kohviliikide Coffea arabica L. ja/või Coffea canephora Pierre ex A. Froehner kuivatatud marjade viljaliha ja sellest saadud tõmmist. Taotleja soovis, et kohviliikide Coffea arabica L. ja/või Coffea canephora Pierre ex A. Froehner kuivatatud marjade viljaliha ja sellest saadud tõmmist saaks kasutada koostisosana üldelanikkonnale mõeldud tõmmistes ja maitsestatud jookides.
                  
               
                     (7)
                  
                  
                     Komisjon palus vastavalt rakendusmääruse (EL) 2017/2468 artikli 7 lõikele 2 taotlejatel esitada lisateabe teatise nõuetekohasuse kohta. Societé de Produits Nestlé SA esitas nõutud teabe 17. juulil 2020, 17. novembril 2020 ja 23. detsembril 2020 ning Luigi Lavazza SpA 2. aprillil 2021.
                  
               
                     (8)
                  
                  
                     Taotlejate esitatud andmetest nähtub, et kohviliikide Coffea arabica L. ja/või Coffea canephora Pierre ex A. Froehner kuivatatud marjade viljaliha ja sellest saadud tõmmist on varem Jeemenis, Etioopias ja Boliivias ohutult toiduna kasutatud.
                  
               
                     (9)
                  
                  
                     Kooskõlas määruse (EL) 2015/2283 artikli 15 lõikega 1 edastas komisjon nõuetekohase teatise 4. jaanuaril 2021 ja 6. aprillil 2021 liikmesriikidele ja Euroopa Toiduohutusametile (edaspidi „toiduohutusamet“).
                  
               
                     (10)
                  
                  
                     Liikmesriigid ega toiduohutusamet ei esitanud määruse (EL) 2015/2283 artikli 15 lõikega 2 ette nähtud neljakuulise tähtaja jooksul komisjonile ühtki nõuetekohaselt põhjendatud vastuväidet kohviliikide Coffea arabica L. ja/või Coffea canephora Pierre ex A. Froehner kuivatatud marjade viljaliha ja sellest saadud tõmmise kohta.
                  
               
                     (11)
                  
                  
                     27. mail 2021 avaldas toiduohutusamet ettevõtja Société de Produits Nestlé SA teatise alusel aruande „Technical Report on the notification of the coffee cherry pulp from Coffea arabica L. and Coffea canephora Pierre ex A.Froehner as a traditional food from a third country pursuant to Article 14 of Regulation (EU) 2015/2283“ (4) („Tehniline aruanne, milles käsitletakse määruse (EL) 2015/2283 artikli 14 kohast teadet kohviliikide Coffea arabica L. ja Coffea canephora Pierre ex A. Froehner marjade viljaliha ja sellest saadud tõmmise kolmandast riigist pärit traditsioonilise toiduna turule laskmise kohta“).
                  
               
                     (12)
                  
                  
                     2. septembril 2021 avaldas toiduohutusamet ettevõtja Luigi Lavazza SpA teatise alusel aruande „Technical Report on the notification of dried cherry pulp from Coffea arabica L. and Coffea canephora Pierre ex A.Froehner as a traditional food from a third country pursuant to Article 14 of Regulation (EU) 2015/2283“ (5) („Tehniline aruanne, milles käsitletakse määruse (EL) 2015/2283 artikli 14 kohast teadet kohviliikide Coffea arabica L. ja/või Coffea canephora Pierre ex A. Froehner kuivatatud marjade viljaliha kolmandast riigist pärit traditsioonilise toiduna turule laskmise kohta“).
                  
               
                     (13)
                  
                  
                     Kõnealustes aruannetes jõudis toiduohutusamet järeldusele, et kättesaadavad andmed kohviliikide Coffea arabica L. ja Coffea canephora Pierre ex A. Froehner kuivatatud marjade viljaliha ja sellest saadud tõmmise koostise ja varasema kasutamise kohta ei tekita ohutuse suhtes kahtlusi.
                  
               
                     (14)
                  
                  
                     Komisjon peaks seepärast lubama lasta liidus turule kohviliikide Coffea arabica L. ja Coffea canephora Pierre ex A. Froehner kuivatatud marjade viljaliha ja sellest saadud tõmmist kolmandast riigist pärit traditsioonilise toiduna ning ajakohastama vastavalt liidu uuendtoitude loetelu.
                  
               
                     (15)
                  
                  
                     Toiduohutusamet märkis oma arvamuses, et kofeiini sisaldavaid jooke ei soovitata lastele, rasedatele ega imetavatele naistele, kui kofeiinisisaldus ületab 150 mg/l, nagu on sätestatud Euroopa Parlamendi ja nõukogu määruses (EL) nr 1169/2011 (6). Seega, kui uuendtoitu sisaldav toode sisaldab rohkem kui 150 mg/l kofeiini, peaks sellel olema märgistus, et tarbijaid nõuetekohaselt teavitada kofeiinisisaldusest ning sellest, et toodet ei soovitata lastele, rasedatele ega imetavatele naistele.
                  
               
                     (16)
                  
                  
                     Tõmmise valmistamiseks turule lastud kohvimarjade viljaliha puhul tuleks esitada märgistus, et tarbijaid toote koostisest nõuetekohaselt teavitada.
                  
               
                     (17)
                  
                  
                     Seepärast tuleks rakendusmäärust (EL) 2017/2470 vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Käesoleva määruse lisas kirjeldatud kohviliikide Coffea arabica L. ja/või Coffea canephora Pierre ex A. Froehner kuivatatud marjade viljaliha ja sellest saadud tõmmis kantakse kolmandast riigist pärit traditsioonilise toiduna liidus lubatud uuendtoitude loetellu, mis on kehtestatud rakendusmäärusega (EL) 2017/2470.
            Lõikes 1 osutatud kanne liidu loetelus hõlmab käesoleva määruse lisas esitatud kasutustingimusi ja märgistamisnõudeid.
         
         
            Artikkel 2
            Rakendusmääruse (EL) 2017/2470 lisa muudetakse vastavalt käesoleva määruse lisale.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. jaanuar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 327, 11.12.2015, lk 1.
         
            (2)  Komisjoni 20. detsembri 2017. aasta rakendusmäärus (EL) 2017/2468, millega kehtestatakse kolmandast riigist pärit traditsioonilise toidu suhtes kohaldatavad haldus- ja teadusnõuded kooskõlas Euroopa Parlamendi ja nõukogu määrusega (EL) 2015/2283, mis käsitleb uuendtoitu (ELT L 351, 30.12.2017, lk 55).
         
            (3)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).
         
            (4)  EFSA Supporting publications, https://doi.org/10.2903/sp.efsa.2021.EN-6657.
         
            (5)  EFSA Supporting publications, https://doi/10.2903/sp.efsa.2021.EN-6808.
         
            (6)  Euroopa Parlamendi ja nõukogu 25. oktoobri 2011. aasta määrus (EL) nr 1169/2011, milles käsitletakse toidualase teabe esitamist tarbijatele ning millega muudetakse Euroopa Parlamendi ja nõukogu määrusi (EÜ) nr 1924/2006 ja (EÜ) nr 1925/2006 ning tunnistatakse kehtetuks komisjoni direktiiv 87/250/EMÜ, nõukogu direktiiv 90/496/EMÜ, komisjoni direktiiv 1999/10/EÜ, Euroopa Parlamendi ja nõukogu direktiiv 2000/13/EÜ, komisjoni direktiivid 2002/67/EÜ ja 2008/5/EÜ ning komisjoni määrus (EÜ) nr 608/2004 (ELT L 304, 22.11.2011, lk 18).
      
      
         
            LISA
            Rakendusmääruse (EL) 2017/2470 lisa muudetakse järgmiselt.
            
                        1)
                     
                     
                        Tabelisse 1 (Lubatud uuendtoit) lisatakse järgmine kanne:
                        
                                    Lubatud uuendtoit
                                 
                                 
                                    Uuendtoidu kasutamise tingimused
                                 
                                 
                                    Täiendavad märgistuse erinõuded
                                 
                                 
                                    Muud nõuded
                                 
                              
                                    „Kohviliikide Coffea arabica L. ja/või Coffea canephora Pierre ex A. Froehner kuivatatud marjade viljaliha ja sellest saadud tõmmis (kolmandast riigist pärit traditsiooniline toit)
                                 
                                 
                                    Määratud toidugrupp
                                 
                                 
                                    Piirnorm
                                 
                                 
                                    Uuendtoidu nimetus seda sisaldava toiduaine märgistusel on „kohvimarjade viljaliha“ ja/või „cascara (kohvimarjade viljaliha)“ ja/või „kohvimarjade viljaliha tõmmis“ ja/või „kohvimarjade viljaliha kuivatatud tõmmis“.
                                    Kui uuendtoitu sisaldav toode sisaldab kofeiini rohkem kui 150 mg/l (olemasoleval kujul või tarvitusvalmiks muudetuna), peab sellel olema järgmine märge: „Kõrge kofeiinisisaldus. Ei soovitata lastele, rasedatele ega imetavatele naistele“ toidu nimetusega samal visuaalsel alal, millele järgneb kofeiinisisaldus milligrammides 100 ml kohta.
                                    Tavalised tõmmised valmistatakse kuni 6 g kohvimarjade viljalihast 100 ml kuuma vee kohta (> 75 °C). Tõmmise valmistamiseks olemasoleval kujul turule lastud kohvimarjade viljalihast tuleks esitada tarbijale valmistusjuhend.“
                                 
                                 
                                     
                                 
                              
                                    Kohviliikide Coffea arabica L. ja/või Coffea canephora Pierre ex A. Froehner marjade viljaliha tõmmise valmistamiseks
                                 
                                 
                                     
                                 
                              
                                    Kohv, kohvi- ja siguriekstraktid, kiirkohv, tee, taime-, marja- ja puuviljateed, kohviasendajad, kohvisegud ja lahustuvad segud kuumade jookide valmistamiseks (ja nende maitsestatud variandid).
                                 
                                 
                                     
                                 
                              
                                    Maitsestatud ja maitsestamata alkoholivabad valmisjoogid
                                 
                                 
                                     
                                 
                              
                  
                        2)
                     
                     
                        Tabelisse 2 („Spetsifikatsioonid“) lisatakse järgmine kanne:
                        
                                    Lubatud uuendtoit
                                 
                                 
                                    Spetsifikatsioon
                                 
                              
                                    „Kohviliikide Coffea arabica L. ja/või Coffea canephora Pierre ex A. Froehner kuivatatud marjade viljaliha ja sellest saadud tõmmis (kolmandast riigist pärit traditsiooniline toit)
                                 
                                 
                                    
                                       Kirjeldus/määratlus:
                                    
                                    Traditsiooniline toit kujutab endast kohviliikide Coffea arabica L. ja/või Coffea canephora Pierre ex A. Froehner (perekond: Coffea, sugukond: Rubiaceae) kohvimarjade viljaliha ja sellest saadud tõmmist. Tõmmist võib kasutada olemasoleval kujul, kontsentreerituna või kuivatatuna.
                                    Küpsed kohvimarjad korjatakse, misjärel eemaldatakse kohvioad mehaaniliselt kas enne või pärast kuivatamist, jättes alles kuivatatud kohvimarjade viljaliha, mille saab jahvatada pulbriks.
                                    Kohvimarjade eraldatud viljaliha tuntakse ka nimetuse „cáscara“ all, mis tähendab hispaania keeles kesta.
                                    Tavaliselt valmistatakse tõmmis nii, et kuni 6 g kohvimarjade viljaliha segatakse mõne minuti jooksul 100 ml kuumas vees (> 75 °C) ning seejärel valatakse läbi sõela või kasutatakse vastavaid koguseid kuivatatud või lahustuvaid tõmmiseid.
                                    
                                       Kuivatatud kohvimarjade viljaliha koostis:
                                    
                                    
                                                 
                                             
                                             
                                                Vesi: < 18 %
                                             
                                          
                                                 
                                             
                                             
                                                Vee aktiivsus (aw): ≤ 0,65
                                             
                                          
                                                 
                                             
                                             
                                                Tuhk: < 10,4 % DM
                                             
                                          
                                                 
                                             
                                             
                                                Valgud: < 15 % DM
                                             
                                          
                                                 
                                             
                                             
                                                Rasv: < 5 % DM
                                             
                                          
                                                 
                                             
                                             
                                                Süsivesikud: < 85 % DM
                                             
                                          
                                       Mikrobioloogilised kriteeriumid:
                                    
                                    
                                                 
                                             
                                             
                                                Aeroobsete bakterite üldsisaldus: < 104 CFU/g
                                             
                                          
                                                 
                                             
                                             
                                                Pärm- ja hallitusseente üldarv: < 100 CFU/g
                                             
                                          
                                                 
                                             
                                             
                                                Enterobakterid: < 50 CFU/g
                                             
                                          
                                                 
                                             
                                             
                                                
                                                   Salmonella: 25 grammis ei leidu
                                             
                                          
                                                 
                                             
                                             
                                                
                                                   Bacillus cereus: < 100 CFU/g
                                             
                                          
                                       Mükotoksiinid:
                                    
                                    
                                                 
                                             
                                             
                                                Ohratoksiin A: < 5,0 μg/kg
                                             
                                          
                                                 
                                             
                                             
                                                Aflatoksiin B1: < 2,0 μg/kg
                                             
                                          
                                                 
                                             
                                             
                                                Aflatoksiin B1, B2, G1, G2 (summana): < 4,0 μg/kg
                                             
                                          
                                       Raskmetallid:
                                    
                                    
                                                 
                                             
                                             
                                                Kaadmium (Cd): < 0,05 mg/kg
                                             
                                          
                                                 
                                             
                                             
                                                Plii (Pb): < 1,0 mg/kg
                                             
                                          
                                                 
                                             
                                             
                                                Vask: ≤ 50 mg/kg
                                             
                                          
                                                 
                                             
                                             
                                                Elavhõbe: ≤ 0,02 mg/kg
                                             
                                          
                                                 
                                             
                                             
                                                Arseen: ≤ 0,2 mg/kg
                                             
                                          
                                       Lisandid:
                                    
                                    
                                                 
                                             
                                             
                                                Benso(a)püreen: < 10,0 μg/kg
                                             
                                          
                                                 
                                             
                                             
                                                Benso(a)püreeni, bens(a)antratseeni, benso(b)fluoranteeni ja krüseeni summa: < 50,0 μg/kg
                                             
                                          
                                       Pestitsiidid:
                                    
                                    Pestitsiidide sisaldus traditsioonilises toidus peab vastama määruses (EÜ) nr 396/2005 kandes 0639000 sätestatud piirnormidele alarühma „Muud taimeteed, mis tahes muudest taimeosadest“ puhul.
                                    CFU: kolooniat moodustav ühik
                                    DM: kuivaine“